Brikkesys Tilleggsmoduler

Tre nye moduler er tilgjengelig for Brikkesys. De kommer i form av et eget program: BrikkesysTillegg Det inneholder modulene:

Trekkeplan. Forbedret trekke-prosess.

Direkteresultater. Rullende resultater på skjerm, uten nettverk.

Fakturagrunnlag. Integrasjon med regnskapssystem.

Punkt 1 og 3 er spesielt nyttige for middels og store løp, mens punkt 2 gir enkelt tilgang til rullende resultater på skjerm uten nettverk.

Installasjon

Kan lastes ned fra: https://github.com/RekaaSv/BrikkesysTillegg/releases/latest Denne fører deg til ei side i GitHub der programmet ligger. Se under Assets, og trykk på den ene linken brikkesystillegg.zip som da blir lastet ned til Download mappa di. Pakk opp zip-filen og følg installasjonsveiledningen i README.pdf.

Trekkeplan

Forbedret trekke-prosess med trekkeplan, trekking og forbedrede startlister.

Planlegging. Intuitivt brukergrensesnitt for stabling av klasser i båser, med umiddelbar visning av utstrekking i tid. Herunder hjelperapporter for å se antall løpere pr. løype og antall løpere pr. post 1.

Trekking. Samla trekking for alle klasser, etter at planen er lagt. Verktøy for å splitte løpere fra samme klubb som starter rett etter hverandre i samme klasse.

Startlister. Skrives ut om både HTML og PDF rapporter. PDF gir bedre utskrifts-rapporter. Mulighet for å skrive ut separate startlister for hvert startsted, når det er flere startsteder.

Startliste pr klasse. For oppslag på arena og startsted.

Startliste pr tid. For startpersonell.

Startliste pr klubb. For klubbposer.

Direkteresultat

Direkteresultater er en tilleggsmodul til Brikkesys. Den leverer rullende resultater i nettleser direkte fra Brikkesys databasen. Dvs. at den kan kjøres uten nettilkobling på tidtaking PC-en, for eksempel på egen skjerm. Den kan også kjøres fra en annen PC i lokalt nettverk, uten tilkobling til Internett.

Fakturagrunnlag

Denne modulen er laget for å forenkle jobben for kasserer ved at klubbens regnskapssystem sender ut fakturaene, ikke Brikkesys eller Eventor. Det automatiserer bokføringen og oppfølging av betalingene forenkles. Grunnlaget (ordrene) lages i denne modulen, og eksporteres i et format som regnskapssystemet kan importere. Foreløpig er det kun støtte for Tripletex. Excel-filen som blir generert kan kanskje tilpasses andre regnskapssystemer ved manuell endring av kolonneoverskrifter.